stanford-oval/wikipedia huggingface dataset:
A1-talli Intia
A1 Grand Prix -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Runko Moottori Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2005–2006 | B05/52 Zytek C |  | GBRSPR | GBRFEA | GERSPR | GERFEA | PORSPR | PORFEA | AUSSPR | AUSFEA | MALSPR | MALFEA | DUBSPR | DUBFEA | RSASPR | RSAFEA | INDSPR | INDFEA | MEXSPR | MEXFEA | USASPR | USAFEA | CHNSPR | CHNFEA | 0 | 24. |
| 2005–2006 | B05/52 Zytek C |  Karun Chandhok | 15 | DNS | 16 | Kesk. |  |  |  |  |  |  |  |  |  |  |  |  |  |  |  |  |  |  | 0 | 24. |
| 2005–2006 | B05/52 Zytek C |  Armaan Ebrahim |  |  |  |  | 17 | 13 | 17 | 13 | 11 | EX | 20 | 14 | 14 | Kesk. | 18 | 15 |  |  |  |  |  |  | 0 | 24. |
| 2006–2007 | B05/52 Zytek C |  | NEDSPR | NEDFEA | CZESPR | CZEFEA | BEISPR | BEIFEA | MALSPR | MALFEA | INDSPR | INDFEA | NZLSPR | NZLFEA | AUSSPR | AUSFEA | RSASPR | RSAFEA | MEXSPR | MEXFEA | SHASPR | SHAFEA | GBRSPR | GBRFEA | 13 | 16. |
| 2006–2007 | B05/52 Zytek C |  Armaan Ebrahim | Kesk. | Kesk. | 17 | 18 | 18 | 11 | 16 | 19 | 18 | Kesk. |  |  |  |  |  |  |  |  |  |  |  |  | 13 | 16. |
| 2006–2007 | B05/52 Zytek C |  Narain Karthikeyan |  |  |  |  |  |  |  |  |  |  | 10 | 7 |  |  | 15 | 9 | 11 | 18 | 7 | 17 | 7 | 4 | 13 | 16. |
| 2006–2007 | B05/52 Zytek C |  Parthiva Sureshwaren |  |  |  |  |  |  |  |  | PO | PO |  |  | 18 | 16 |  |  |  |  |  |  |  |  | 13 | 16. |
| 2007–2008 | B05/52 Zytek C |  | NEDSPR | NEDFEA | CZESPR | CZEFEA | MALSPR | MALFEA | ZHUSPR | ZHUFEA | NZLSPR | NZLFEA | AUSSPR | AUSFEA | RSASPR | RSAFEA | MEXSPR | MEXFEA | SHASPR | SHAFEA | GBRSPR | GBRFEA |  |  | 61 | 10. |
| 2007–2008 | B05/52 Zytek C |  Narain Karthikeyan | 10 | Kesk. | 21 | 9 | 11 | 6 | 7 | 1 | 10 | Kesk. | 11 | 11 |  |  | 13 | 9 | 5 | 7 | 5 | 1 |  |  | 61 | 10. |
| 2007–2008 | B05/52 Zytek C |  Parthiva Sureshwaren |  |  | PO | PO | PO | PO | PO | PO | PO | PO |  |  | 17 | Kesk. | PO | PO | PO | PO | PO | PO |  |  | 61 | 10. |
| 2008–2009 | A1GP Ferrari M |  | NEDSPR | NEDFEA | CHNSPR | CHNFEA | MALSPR | MALFEA | NZLSPR | NZLFEA | RSASPR | RSAFEA | PORSPR | PORFEA | GBRSPR | GBRFEA |  |  |  |  |  |  |  |  | 19 | 12. |
| 2008–2009 | A1GP Ferrari M |  Narain Karthikeyan |  |  | 10 | 10 | Kesk. | Kesk. | 9 | 7 | 6 | 12 | 6 | 11 | 2 | Kesk. |  |  |  |  |  |  |  |  | 19 | 12. |
| 2008–2009 | A1GP Ferrari M |  Parthiva Sureshwaren |  |  |  |  |  |  | PO | PO | PO | PO | PO | PO | PO | PO |  |  |  |  |  |  |  |  | 19 | 12. |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:A1 Team India
Käännös suomeksi
Adriaan Vlok

| Adriaan Vlok> Etelä-Afrikan vankeinhoitoasioiden ministeri |
| --- | --- |
 1991–1994  
Presidentti:  Frederik Willem de Klerk
Etelä-Afrikan lain ja järjestyksen ministeri
 1986–1991  
Presidentti:  Pieter Willem Botha Frederik Willem de Klerk
Edeltäjä:  Louis le Grange
Seuraaja:  Hernus Kriel
Henkilötiedot
Syntynyt: 11. joulukuuta 1937  Sutherland, Kapmaan provinssi, Etelä-Afrikan unioni
Kuollut: 8. tammikuuta 2023 (85 vuotta)
Ammatti:  poliitikko
Tiedot
Puolue:  Kansallispuolue
Adriaan Johannes Vlok (11. joulukuuta 1937 Kapkaupunki – 8. tammikuuta 2023 Pretoria) oli eteläafrikkalainen kansallispuolueen poliitikko ja lain ja järjestyksen (1986–1991) sekä vankeinhoitoasioiden (1991–1994) ministeri. Lain ja järjestyksen ministerinä toimiessaan Vlokin tehtäviin kuului apartheidin vastaisen vastarinnan kukistaminen ja hän vastasi arviolta 30 000 poliittisen aktivistin pidättämisestä. Vuonna 1988 hän rajoitti 17 kansalaisjärjestön, muun muassa UDF:n ja Vapauttakaa Mandela -kampanjan toimintaa. Vlok toimi vuonna 1990 hallituksen ANC:n kanssa neuvotellessa lähetystössä ja myöhemmin neuvotteli myös Afrikaner Weerstandsbewegingin kanssa maan kiristyvästä poliittisesta tilanteesta yrittäen estää maan äärioikeiston aseellisen kapinan.
Vuonna 1998 Vlok todisti Etelä-Afrikan totuuskomissiossa, että presidentti Frederik de Klerk tiesi maanlaajuisesta pommikampanjasta, jonka tarkoituksena oli ANC:n aseman horjuttaminen, ja anoi armahdusta.
Dar es Salaam

| Dar es Salaam |
| --- | --- |

 Dar es Salaam
 Koordinaatit: 06°49′23″S, 39°16′11″E 
Valtio:   Tansania
Alue:  Dar es Salaam
Hallinto:  
 – Kaupunginjohtaja:  Didas Massaburi
Pinta-ala:  
 – Kokonaispinta-ala:  1393 km²
Väkiluku (2019):  
 – Väestötiheys:  3133 as./km²
 – Metropolialue:  5 275 300
Aikavyöhyke:  UTC+3
 
 www.dsm.go.tz 
 Lähteet:  = Väkiluku 
Infobox OKVirheellinen NIMI-arvo: 
Dar es Salaam (دار السلام) on Tansanian suurin kaupunki, talouselämän keskus ja entinen pääkaupunki. Se sijaitsee Intian valtameren rannalla Afrikassa ja on Tansanian tärkein satamakaupunki. Kaupungissa elää noin 5,3 miljoonaa ihmistä (2019).
Heimojen välisten erimielisyyksien vuoksi pääkaupunki päätettiin siirtää vuonna 1973 Dodomaan lähemmäs Tansanian maantieteellistä keskipistettä, mutta monet virastot sekä diplomaattiset edustustot sijaitsevat edelleen Dar es Salaamissa.
Historia

Dar es Salaamissa näkyvät voimakkaana arabivaikutteet. Sansibarin sulttaani antoi sille sen nykyisen nimen vuonna 1866. Myös saksalaisten ajalta on rakennuksia (muun muassa rautatieasema), Saksan Itä-Afrikan kauppayhtiöllä oli päämajansa kaupungissa 1887 alkaen ja Dar es Salaam oli Saksan Itä-Afrikan pääkaupunki. Brittien vallan aikana (ensimmäisestä maailmansodasta itsenäistymiseen 1961) kaupunkiin rakennettiin erillisiä asuinalueita eurooppalais- ja afrikkalaissyntyisille kaupunkilaisille.
Nykyaika

Nykyisin Dar es Salaamissa toimii useita yliopistoja ja korkeakouluja. Tunnetuin yliopisto on Dar es Salaamin yliopisto. Kaupungissa ovat myös luterilainen ja katolinen arkkipiispan istuin.
Nähtävyyksiä

Uhuru-itsenäisyysmonumentti vuodelta 1962
Kariakoon markkinat
Kansallismuseo
Kulttuuri ja urheilu > Jalkapallo

Tansanian ylimmässä jalkapallosarjassa, Vodacom Premium Leaguessa, Dar es Salaamia edustavat joukkueet Yanga SC, Azam FC, Simba SC ja Ashanti UTD.
Dar es Salaamissa sijaitsee kolme urheilustadionia: vuonna 1961 rakennettu Uhuru Stadium (katsojakapasiteetti 23 000), vuonna 1969 rakennettu Kaunda Stadium (10 000) sekä vuonna 2004 rakennettu National Stadium Dar es Salaam (60 000). Stadionien pääasiallinen laji on jalkapallo.
| Dar es Salaamin  ilmastodiagrammi |
| --- | --- | --- | --- | --- | --- | --- | --- | --- | --- | --- | --- |
| T | H | M | H | T | K | H | E | S | L | M | J |
|      16    31 25  |      147    33 25  |      186    33 24  |      182    31 23  |      80    31 23  |      24    30 20  |      3    30 19  |      28    30 19  |      19    32 20  |      65    31 21  |      51    32 23  |      126    32 24  |
lämpötila celsiusasteina sademäärä millimetreinä Lähde: tutiempo.net
Aiheesta muualla

Kuvia tai muita tiedostoja aiheesta Dar es Salaam Wikimedia Commonsissa
Kigambonin ranta Dar es Salaamissa
Dar es Salaam
Aino Takala (laulaja)

Aino Sisko Takala-Anttila (o.s. Takala; 30. huhtikuuta 1938 Ylihärmä – 12. helmikuuta 2020 Helsinki) oli suomalainen oopperalaulaja, äänialaltaan mezzosopraano.
Takala opiskeli vuosina 1958–1960 Etelä-Pohjanmaan musiikkiopistossa ja 1960–1964 Sibelius-akatemiassa, jossa hänen opettajinaan toimivat Lahja Linko ja Jolanda di Maria Petris. Myöhemmin 1960-luvulla Takala täydensi opintojaan vielä Italiassa ja Länsi-Saksassa. Suomen kansallisoopperaan hänellä oli kiinnitys vuosina 1963–1988. Lisäksi Takala esiintyi lukuisissa ulkomaisissa oopperataloissa sekä konsertti- ja oratoriosolistina.
Takala näytteli pienen oopperalaulajaroolin elokuvassa Runoilija ja muusa (1978) sekä  Rikos ja rangaistus (1983).
Takalan isoisä oli tunnettu hevosmies ja kansanmuusikko Matti Edvard Takala. Professori Heikki Ylikangas on hänen serkkunsa.
Aiheesta muualla

Aino Takala Suomen kansallisoopperan esitystietokannassa.
Adrian Aeschbacher

Adrian Aeschbacher (1912–2002) oli sveitsiläinen pianisti. Hän oli Artur Schnabelin oppilas ja muistutti soittotyyliltään tätä selvästi. Hän tuli tunnetuimmaksi Ludwig van Beethovenin, Franz Schubertin, Robert Schumannin ja Johannes Brahmsin teosten tulkitsijana.
Aeschbacherin tutustutti musiikin perusteisiin hänen isänsä Carl, joka johti kuoroa ja sävelsi. Päästyään konservatorioon Zürichiin hän opiskeli Emil Freyn ja Volkmar Andreaen johdolla. Schnabelin oppiin hän lähti Berliiniin. Aeschbacher aloitti uransa esiintyjänä vuonna 1934. Romantiikan ajan keskeisten säveltäjien teosten lisäksi hän otti ohjelmistoonsa uudempaa musiikkia Othmar Schoeckilta, Arthur Honeggerilta, Heinrich Sutermeisterilta ja Walter Langilta. Aeschbacher toimi opettajana Hochschule des Saarlandes für Musikissa Saarbrückenissä vuosina 1965–1977.
Wilhelm Furtwänglerin johtama Beethovenin ensimmäisen pianokonserton esitys, jossa Aeschbacher toimi solistina, levytettiin livenä Luzernin festivaalilla elokuussa 1947. Pianisti teki levytyksiä Deutsche Grammophonille, mutta hänen nimensä jäi CD-levyjen aikakaudella pitkälti pimentoon.
Aino Thauvón-Suits

Aino Thauvón-Suits.
"Aino Suits", 1914, Nikolai Triik.
Aino Emilia Thauvón-Suits (sukunimi aik. Suits; 9. marraskuuta 1884 Haapajärvi – 8. elokuuta 1969 Göteborg) oli suomalainen kirjallisuuden suomentaja ja kirjailija.
Aino Thauvón-Suitsin isä oli Viitasaaren kirkkoherra Emil Thauvón. Hän oli naimisissa virolaisen runoilijan Gustav Suitsin kanssa. Runoilija Eino Leino asui 1920-luvun alussa Suitsien luona Helsingissä ja vieraili myös kesällä 1923 Suitsien kanssa Viitasaarella. Thauvón-Suits järjesti myös Leinon Viron-vierailun keväällä 1921.
Suitsin perhe asui 1924–1944 Virossa, jossa Gustav Suits toimi Tarton yliopiston kirjallisuudenhistorian professorina. Vuonna 1944 Suits pakeni neuvostomiehitystä perheineen Suomeen ja siirtyi samana vuonna Ruotsiin.
Suitseilla oli kaksi tytärtä, Anna-Lisa (1914–1956) ja Helga (1924–1999). Helga Suits-Kangro julkaisi vanhempiensa kirjeenvaihdon vuosilta 1908–1916 kirjana Aino ja Gustavi lugu (1987).
Teoksia

Nimellä Emilia Tavia:
Friedebert Tuglas: Vilkkuva tuli: Novelleja. Viron kielestä suomentanut Emilia Tavia. Otava 1911.
Nimellä Aino Thauvón-Suits:
Tuntemani Eino Leino – kärsivä ihminen. WSOY 1958.
Gustav Suitsu noorus: kirjade, luuletuste ja mälestuste põhjal. 2. painos Olion, Tallinn 1997.
A. F. Hassel

Antti Fredrik Hassel (11. joulukuuta 1855 Ilomantsi – 27. helmikuuta 1911 Jyväskylä) oli suomalainen tietokirjailija ja kirjallisuuden suomentaja.
Hasselin vanhemmat olivat räätäli Mikko Hassell ja Cecilia Ikonen. Hän pääsi ylioppilaaksi Jyväskylän lyseosta 1877 ja valmistui filosofian kandidaatiksi Helsingin yliopistosta 1882. Hassel toimi Jyväskylän lyseon venäjän kielen kollegana vuodesta 1886. Hänet asetettiin virasta lakkautuspalkalle 1907.
Teoksia

Jaakko Cook'in matka Tyynellä merellä, kirj. A. F. H. Kansanvalistus-seuran toimituksia 45. Kansanvalistusseura, Helsinki 1884
Pohjoisnavalle: kappale maantieteellisten löytöjen historiaa: 1 vihko; C. Falkenhorstin y.m. mukaan kertonut H. N. Gummerus 1898 (tekijät Herman Niemi ja Antti Fredrik Hassel)
Pohjoisnavalle: kappale maantieteellisten löytöjen historiaa: 2 vihko; C. Falkenhorstin, W. C. Bröggerin y.m. mukaan kertonut A. F. H. Gummerus 1899 (tekijät Herman Niemi ja Antti Fredrik Hassel)
”Mahdin” kapina Sudanissa, kirj. A. F. H. Gummerus 1901
Napoleon Bonaparte: elämäkerta. Gummerus 1910
Suomennoksia

Emil Nervander: Katakombit Roomassa. Kansanvalistus-seuran toimituksia 38. Kansanvalistusseura, Helsinki 1883
F. M. Dostojevski: Muistelmia kuolleesta talosta; venäjän kielestä suom. A. F. H. Gummerus 1888
I. A. Gontšarov: Oblomovin unelma: kuvaus wenäläisistä oloista, suom. A. F. H. Jyväskylä 1894
Aiheesta muualla

Project Gutenberg : Hasselin kirja Jaakko Cook'in matkat Tyynellä merellä vuodelta 1884
Aermacchi SF.260

| Aermacchi SF> 260 |
| --- | --- |

Tyyppi:  koulukone
Ensilento:  15. heinäkuuta 1964
Valmistusmäärä:  860 
Aermacchi SF.260 on italialainen koulutuslentokone, jonka ensilento tehtiin 15. heinäkuuta 1964. Koneen suunnitteli Stelio Frati alun perin Aviamilano-yhtiölle, jolta SIAI Marchetti osti valmistusluvan ja valmisti koneita kunnes Aermacchi osti yhtiön vuonna 1997. Koneita on tehty 860 kappaletta.
Italian ilmavoimat on tilannut koneita vielä vuonna 2005 ja vuonna 2010 Alenia on aikonut koota koneita Argentiinassa Fábrica de Aviones Córdoba -tehtaalla.
Koneita on myyty mm. Sri Lankaan, jossa niitä on käytetty sisällissodassa, ja Libyaan, joka on toimittanut niitä Tšadiin. Libya osti 240 SF.360-konetta 1970-luvulla. Italia toimitti 31 konetta Rhodesian valkoiselle rotusortohallitukselle vuonna 1977. 1970-luvulla Filippiinit hankki 48 konetta korvaamaan Beech T-34A Mentor -koulukoneet. Filippiineille toimitettaneen vuonna 2010 18 uutta Alenia Aermacchi F.260E -konetta.
Aiheesta muualla

Wikimedia Commonsissa on kuvia tai muita tiedostoja aiheesta .
Arys, Marc & Heerthum, Serge van. SIAI Marchetti, Agile Penguins in Belgian Skies, 'Flash Aviation', 2009, 978-9-0715-5322-6.
Green, William. The Observer's Book of Aircraft. London. Frederick Warne & Co. Ltd., 1968.
Aermacchi product info (Arkistoitu – Internet Archive)
SIAI-MARCHETTI SF-260 Owner's Association (Arkistoitu – Internet Archive)
SF-260 Information and Production History
Alan Warren

| Mitalit> Maa:   Yhdistynyt kuningaskunta.Miesten kilpapurjehdus. Olympialaiset  | Mitalit> Maa:   Yhdistynyt kuningaskunta.Miesten kilpapurjehdus. Olympialaiset  | Mitalit> Maa:   Yhdistynyt kuningaskunta.Miesten kilpapurjehdus. Olympialaiset  | Maa:   Yhdistynyt kuningaskunta> Miesten kilpapurjehdus. |
| --- | --- | --- | --- |
|  Hopeaa | München 1972 | Tempest |  |
Alan Kemp Warren (s. 13. joulukuuta 1935) on brittiläinen entinen kilpapurjehtija ja olympiamitalisti.
Warren voitti Münchenin olympialaisissa 1972 hopeaa Tempest-luokassa yhdessä David Huntin kanssa. Pari kilpaili samassa luokassa myös Montréalin kisoissa 1976, mutta silloin he olivat neljänsiätoista eli koko kisan kolmanneksi viimeisiä.
Alan White

Alan White-nimisiä henkilöitä:
Alan White (1949–2022), Yes-yhtyeen rumpali
Alan White (s. 1972), Oasis-yhtyeen entinen rumpali.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Alan White”, voi hakea sivunnimihaulla, laajalla sivunnimihaulla tai tekstihaulla.
Aino Tuomikoski

Aino Alice Tuomikoski (sukunimi aik. Anttila; 7. toukokuuta 1889 Lahti – 18. toukokuuta 1958 Tampere) oli suomalainen kirjallisuuden suomentaja.
Suomennoksia

E. T. A. Hoffmann : Kiusanhenki : satu. Kariston nuorison kirjoja 15. Karisto 1918 (alkuteos Klein Zaches)
Alfred B. Cooper : Korkki ja minä : seikkailuromaani kahden kumppanuksen meripurjehduksesta ; englanninkielestä suomentanut Aino Tuomikoski ; kuvittanut Fred Bennett. Kariston nuorison kirjoja 18. Karisto 1919, 2. painos 1937, 3. kielikorj. painos 1987
Harold Avery : Salattu komero. Karisto 1919, 2. painos 1938, 3. kielikorj. painos nimellä Salainen komero 1987 (alkuteos The highway pirates)
Heinrich Zschokke : Salaisuus. Karisto 1919 (alkuteos 'Jonatan Frock)
Eleanor H. Porter : Oh, raha! raha!. Karisto 1920, 2. painos 1938, uudella nimellä Rakkaus ratkaisee 3. ja 4. painos 1971, 5. painos 1991 (alkuteos Oh, money! Money!)
Mayne Reid : Saarroksissa Himalajalla : saksalaisten veljesten seikkailuja. Karisto 1920 (alkuteos The Cliff-climbers)
H. G. Wells : Näkymätön mies. Karisto 1922, 2. painos 1937, 3. painos 1986 (alkuteos The Invisible Man)
Charles Garvice : Parempi kuin elämä. Karisto 1923 (alkuteos Better than Life)
J. S. Fletcher : Kellanpunainen timantti. Karisto 1924, 2. painos 1937 (alkuteos The orange-yellow diamond)
Charles Garvice : Vain yksi rakkaus. Karisto 1924 (alkuteos Only one Love)
Charles Dickens : Dombey ja poika ; englanninkielestä suom. Aino Tuomikoski ; kuvittanut Harry Furniss. Kariston klassillinen kirjasto 33-34. Karisto 1925, 2. kielikorj. painos 1991 (alkuteos Dombey and Son)
P. G. Wodehouse : Jotakin uutta. Karisto 1925, 2. painos 1993 (alkuteos Something Fresh)
E. Barrington : Loistava apollo : Byronin elämä. Kirja, Helsinki 1926
Louise de La Ramée : Flandrialainen koira  ; kuvittanut Gustav Tenggren ; englanninkielestä suom. Aino Tuomikoski. Lasten oma kirjasto 3. Karisto 1927
Louise de La Ramée : Nello ja hänen ystävänsä ; kuvittanut Gustav Tenggren. Karisto 1927, 2. painos 1987
Dinah Maria Mulock : Rampa pikku prinssi ja hänen matkustusviittansa : tarina nuorille ja vanhoille. Karisto 1927, 2. kielikorj. painos 1988 (alkuteos The little lame prince)
P. G. Wodehouse : Antaa Psmithin hoitaa. Karisto 1928, 2. painos 1990 (alkuteos Leave it to Psmith)
William Ralph Inge : Englanti. Kirja, Helsinki 1928
C. J. Cutcliffe Hyne : Prinssi Rupert merisissinä : historiallinen seikkailuromaani. Karisto 1928
Robert Hudson : Kansan kuningas Yrjö V. Kirja, Helsinki 1929
V. Poljakov : Kun rakastajat hallitsivat Venäjää. Kirja, Helsinki 1929
Arthur Zapp : Runoilijan lemmitty. Karisto 1929 (alkuteos Galatea)
E. Barrington : Sydänten valtiatar : romaani Maria Antoinettesta. Kirja, Helsinki 1929
Josef Washington Hall (Upton Close) : Idän suurmiehiä : kuusi uuden idän suurta persoonallisuutta. WSOY 1931
Barbara Webb : Mikä on rakkauden hinta?. Kirja, Helsinki 1931
E. Barrington : Verraton Perdita. Kirja, Helsinki 1931
Warwick Deeping : Sokean miehen vuosi. WSOY 1937 (alkuteos Blind Man's Year)
William Makepeace Thackeray : Turhuuden turuilla : romaani vailla sankaria 1-2. Otava 1955-1956, 2. painos 1961, erikoispainos Exlibris, Helsinki 1969, uusi yksiosainen painos 2005 (alkuteos Vanity fair : a novel without a hero)
Olivia Manning : Venuksen kyyhkyset. Karisto 1956 (alkuteos The doves of Venus)
Aero (auto)

Aero 662.
Aero oli vuosina 1929–1951 Tšekkoslovakiassa valmistettu automerkki. Ensimmäinen malli oli Aero 10 Enka Bretislavova Novotný. Vuoteen 1931 mennessä Aero oli valmistanut 1245 autoa. Niissä kaikissa oli kaksitahtimoottori, aluksi yksisylinterinen moottori, jonka tilavuus oli 500 cm³ ja teho 10 hv eli 7 kilowattia.
Vuodesta 1931 Aero valmisti malleja Aero 18, Aero 750 ja Aero 20. Näissä oli 662 cm³ moottori (13 kW/18 hv) tai 1000 cm³ (18 kW/24 hv) sekä takaveto. Vuosina 1931-1934 ajoneuvoja tuotettiin 2692. Vuoteen 1932 asti Aeroissa oli vain yksi ovi oikealla, sitten kaksi ovea.
Aero-autolla tehtiin kuuluisa Saharan ylitys edestakaisin: väli Cotonou (Benin) - Alger (426 km) yhdessä päivässä.
Vuonna 1934 Aero esitteli urheilullisen etuvetoauton Aero 30 (1000 cm³, 22 kW/30 hv) ja vuonna 1936 nelisylinterisen Aero 50:n (2000 cm³, 37 kW/50 hv). Näissä oli hydraulinen jarrujärjestelmä. Tyyppiä Aero 30 yksikköä rakennettiin 1934–1947 yhteensä 7964, ja Aero 50 1205 kappaletta vuosina 1936–1941. Nämä olivat enimmäkseen kaksipaikkaisia roadster-autoja, lisäksi tehdas valmisti nelipaikkaisia avoautoja tai katettuja autoja.
Aero Minor
Sodan aikana Aero teki kaksi prototyyppiä, Aero P 750 Pony ja Aero R 1500 Rekord. Sodan jälkeen syksyllä 1945 hallitus päätti kansallistaa autoteollisuuden ja Aero lopetti autojen valmistuksen.
Tehtaan viimeiseksi automalliksi jäi Aero Minor, jonka suunnittelu alkoi 1940-luvun alussa. . Minoria tuotiin Suomeen vain kaksi esittelykäytössä ollutta autoa.
Aiheesta muualla

Kuvia tai muita tiedostoja aiheesta Aero (auto) Wikimedia Commonsissa
Abnormiteetti

| --- | --- |
:  
: Wikipediassa ei tällä hetkellä ole varsinaista artikkelia aiheesta Abnormiteetti. Katso abnormiteetti Wikisanakirjasta, vapaasta sanakirjasta.  Voit aloittaa aihetta käsittelevän artikkelin Wikipediaan , mutta kirjoita enemmän kuin vain sanakirjamääritelmä.
Akilles

Akilles voi tarkoittaa seuraavia asioita:
Akhilleus, muinainen kreikkalainen sankari
Porvoon Akilles, urheiluseura
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aquiles”, voi hakea sivunnimihaulla, laajalla sivunnimihaulla tai tekstihaulla.
Aide-mémoire

Aide-mémoire on diplomaatin virallisessa keskustelussa laatima kirjallinen yhteenveto avainasioista. Kirjaimellisesti käsitteellä tarkoitetaan dokumenttia, joka jätetään keskustelun vastapuolelle joko keskustelun aikana tai jälkeenpäin. Dokumentin tarkoituksena on virkistää muistia.
A. O. Wialén

Albert Olivier (A. O.) Wialén (2. lokakuuta 1844 Loimaa – 19. tammikuuta 1941 Helsinki) oli suomalainen oppikoulun opettaja ja suomentaja.
Wialénin vanhemmat olivat kirkkoherra Johan Robert Wialén ja Annette Emilia Kristina Bodin. Hän pääsi ylioppilaaksi Turun lukiosta 1863 ja opiskeli Helsingin yliopistossa valmistuen filosofian kandidaatiksi ja maisteriksi 1869. Wialén toimi opettajana useissa eri oppikouluissa ja viimeksi hän oli Rauman yhteislyseon uskonnon ja ruotsin kielen opettajana 1907–1914.
A. O. Wialén oli naimisissa 1880–1906 Berta Ulrika Mannströmin (k. 1906) kanssa.
Teoksia

Johan Ludwig Runeberg. Penni-kirjasto Suomen kansalle 5. Stolpe, Helsinki 1867 (nimimerkillä A. O. W.)
Suomennoksia

Fredrik Wilhelm Sundwall : Raamatun historia pikkukouluja varten. Söderström, Helsinki 1898, 1901, 1907, 1912, 1921, 1929, 1933, 1938, 1943 (alkuteos Biblisk historia för småskolan)
Fredrik Wilhelm Sundwall : Kansakoulun biblian historia : oppikirjakomitean mietinnön mukaan. WSOY 1899
Wenny Hofström : Käsivaraisen piirustuksen suunnitelma kansakouluja varten. WSOY 1899
Aidar-pataljoona

Aidar-pataljoona elokuussa 2014.
Aidar-pataljoona on Itä-Ukrainan sodan aikana 2014 muodostettu vapaaehtoisjoukko, joka toimii Ukrainan puolustusministeriön alaisuudessa. Kesäkuussa 2014 pataljoonaan kuului noin 400 jäsentä. Pataljoonalla tiedetään olevan yhteyksiä äärioikeistoon.
Amnesty International kertoi syyskuussa 2014 pataljoonan syyllistyneen ihmisoikeusrikkomuksiin, kuten laittomiin pidätyksiin ja pahoinpitelyihin.
Aidar-pataljoonaan kuulunut Nadija Savtšenko siepattiin ja vietiin Venäjälle kesällä 2014.
Agiá

Agiá (kreik. Αγιά < Αγία, Agía, ”Pyhä”) voi viitata seuraaviin paikkoihin Kreikassa:
Agiá, kaupunki ja kunta Lárisan alueyksikössä Thessalian alueella
Agiá, kylä Chanián kunnassa Chanián alueyksikössä Kreetan alueella
Agiá, järvi Kreetan saarella lähellä samannimistä kylää
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Agia”, voi hakea sivunnimihaulla, laajalla sivunnimihaulla tai tekstihaulla.